**Základná škola s materskou školou Vlčkovce**

**Smernica o školskom stravovaní**

**v ŠJ Vlčkovce**

**Čl. I.**

**Základné ustanovenia**

1. Účelom tejto smernice je stanoviť podrobnosti týkajúce sa stravovania stravníkov v Školskej jedálni v Základnej škole s materskou školou Vlčkovce.

2. Smernica určuje termín, spôsob prihlasovania a odhlasovania sa na stravu , výdaja stravy a ostatné podmienky úhrady nákladov spojených so stravovaním v školskej jedálni.

**Čl. II.**

**Výška stravného**

1. Výška stravného pre žiaka MŠ: - desiata: 0,50 €

- obed: 1,20 €

- olovrant: 0,40 €

- **spolu: 2,10 €**

2. Výška stravného pre žiakov ZŠ: - desiata: 0,70 €

- obed: 1,70 €

- **spolu: 2,40 €**

3. Výška stravného – dospelí stravníci: 2,40 €

4. Informácie o aktuálnej cene stravného budú zverejnené na web. stránke školy v Smernici o školskom stravovaní v ŠJ ZŠ s MŠ Vlčkovce, v MŠ na nástenke a na nástenke v ŠJ.

5. Čiastočná úhrada režijných nákladov na prevádzku ŠJ pre MŠ a ZŠ vo výške

6 €/dieťa/mesiac, sa uhrádza paušálnou sumou štvrťročne na účet ZŠ s MŠ Vlčkovce.

Zamestnanci a cudzí stravníci čiastočnú úhradu režijných nákladov na prevádzku ŠJ vo výške 2,48 €/osoba/deň uhrádzajú spolu s platbou na stravu na účet ŠJ.

**Čl. III.**

**Spôsob a forma stravovania**

1. Školská jedáleň v ZŠ s MŠ Vlčkovce (ďalej len ŠJ) zabezpečuje stravovanie detí materskej školy ( ďalej len MŠ), žiakov základnej školy ( ďalej len ZŠ), zamestnancov ZŠ s MŠ Vlčkovce a cudzích stravníkov podľa zásad správnej výživy.

2. Stravník, ktorý sa chce začať stravovať v ŠJ, musí vyplniť prihlášku na stravovanie, ktorá musí byť podpísaná rodičmi stravníka ( u žiaka). Prihlášku si môžete vyzdvihnúť u vedúcej školskej jedálne, stiahnuť z web. stránky ZŠ s MŠ Vlčkovce.

3. Výdaj stravy – obedov pre stravníkov v ŠJ je určený nasledovne:

Pre MŠ: desiata od 8:15 do 9:00, obed 11:15 do 11:55, olovrant 14:15 do 14:45

Pre ZŠ: desiata od 9:45 do 9:55, obed 11:40 do 12:00 a od 12:40 do 13:00

Pre cudzích stravníkov: obed od 12:00 do 12:30

**Čl. IV.**

**Spôsob úhrady stravného**

1. Platba stravného sa uskutočňuje úhradou mesačne vopred do 10. dňa kalendárneho mesiaca na účet ŠJ

2. Platba stravného môže byť uskutočnená bankovým prevodom

IBAN: SK25 0200 0000 0000 5883 9212 – bezhotovostný prevod na účet ŠJ

- poštovej poukážky

3. Preplatky za neodobratú stravu sú odpočítané mesiac dozadu z výšky stravného na ďalší mesiac.

4. V prípade, že stravník alebo žiak odchádza zo školy, vzniknutý preplatok mu bude vrátený v septembri daného kalendárneho roka. Preplatok bude zaslaný na bankový účet, ktorý uvedie stravník / rodič žiaka v zápisnom lístku na stravovanie.

**Čl. V.**

**Odhlasovanie stravy**

1. Odhlasovanie stravníkov je možné v čase od 06:30 hod. do 14:00 deň vopred a v prípade choroby do 7:00 hod v daný deň:

- telefonicky tel. č. 0911328131

- osobne u vedúcej ŠJ

- mailom: [veronika.polakovicova0106@centrum.sk](mailto:veronika.polakovicova0106@centrum.sk)

- prostredníctvom Edupage

Odhlášky zrealizované po tomto termíne nebudú akceptované.

2. V prípade, že sa stravník nestihol včas odhlásiť, má nárok prísť si zobrať obed v jednorazovom obale v čase 12.00 hod. – 12.30 hod. v ŠJ pri ZŠ s MŠ Vlčkovce. Obed v jednorazovom obale je však možné odobrať iba v prvý deň neprítomnosti stravníka. Potom je potrebné stravníka odhlásiť.

**Čl. VI.**

**Všeobecné ustanovenia**

1. Táto smernica nadobúda platnosť od 01.01.2023

2. So smernicou o školskom stravovaní v ŠJ ZŠ s MŠ Vlčkovce sú povinní oboznámiť sa všetci stravníci. Smernica bude umiestnená na nástenke v ZŠ s MŠ Vlčkovce, na nástenke v ŠJ a na webovej stránke ZŠ s MŠ Vlčkovce .

Vo Vlčkovciach 01.01.2023

Vypracovala: Polakovičová Veronika - vedúca ŠJ Vlčkovce

Smernicu o školskom stravovaní v ŠJ ZŠ s MŠ Vlčkovce odsúhlasila:

Mgr. Viera Kráľovičová – riaditeľka ZŠ s MŠ Vlčkovce